# Arie van Bennekum

Arie van Bennekum (Hardinxveld-Giessendam, 2 d'abril de 1964) és un programador holandès. És un dels coautors del Manifest per al desenvolupament de programari àgil, el document fundacional popularitzat l'any 2001. Àgil és una metodologia de gestió de projectes.
Van Bennekum és conegut per ser un expert en el camp de la gestió de projectes àgils i les transformacions àgils transfrontereres. Va implementar Àgil en petites i grans organitzacions. A Van Bennekum se li atribueix la idea que Agile té un lloc fora del desenvolupament de programari i és aplicable a tot arreu de l'empresa o fins i tot a la vida.

## Trajectòria

Van Bennekum va estudiar Informàtica Empresarial (1988) a la Hogeschool Rotterdam. És llicenciat en Tecnologia de la Informació per la Universitat de Ciències Aplicades de Rotterdam (1989-1993) i també va obtenir un títol per DSDM International, Holanda, el 1997.
Va començar la seva carrera en TI com a desenvolupador de programari el 1987, a Rotterdam. Després d'un temps, es va incorporar a una empresa de consultoria informàtica, com a desenvolupador, després dissenyador tècnic i responsable de projectes. El 1995, va aterrar en un projecte de desenvolupament ràpid d'aplicacions (RAD), on va començar com a desenvolupador treballant per a clients que necessitaven experts en DSDM (Dynamic System Development Method), un mètode àgil que se centra en el cicle de vida complet del projecte.
Va apostar per canviar la paraula "programari" per "solucions" per obrir la metodologia Àgil a tothom, fins i tot als departaments de recursos humans o màrqueting de les empreses. Àgil és una metodologia per al desenvolupament de projectes que requereix rapidesa i flexibilita. Fins fa uns anys, Agile era un framework específic per al desenvolupament de programari. Tanmateix, a partir del 2016, Agile va començar a expandir-se entre una àmplia gamma d'organitzacions.
Des de finals de la dècada de 1990, com a consultor, ha dirigit transformacions àgils internacionals a través de les organitzacions.

## Reconeixements

El 2021, el Project Management Institute (PMI) va concedir a Van Bennekum el "Lifetime Achievement Award" pel seu important treball en la difusió de la mentalitat àgil.
L'any 2017, va ser distingit per la Universitat Champagnat (Mendoza, Argentina) amb el reconeixement acadèmic de Professor Honorari Emèrit (núm. de Res. 61/17).

## Referències

* ↑ «Manifesto for agile software development».
* ↑ «The Future-Ready Organization: An Interview with Agile Manifesto Co-Author Arie Van Bennekum» (en anglès). InfoQ. [Consulta: 30 novembre 2022].
* ↑ «Interview with Arie van Bennekum - about Agile Manifesto» (en anglès). Today Software Magazine. [Consulta: 28 novembre 2022].
* ↑ «True Agile Is Who You Are - interview with Arie van Bennekum» (en anglès). Strefa PMI, 30-01-2022. [Consulta: 25 novembre 2022].
* ↑ Hadzi-Vidanovic, Vidan. «Arie van Bennekum: How Saying 'Yes' Can Take You Anywhere You Want - Richard Kasperowski | Certified Agile Team Building™» (en anglès americà), 15-02-2022. [Consulta: 28 novembre 2022].
* ↑ «Agile – jak to się wszystko zaczęło? | Deloitte» (en polonès). Deloitte Polska. [Consulta: 30 novembre 2022].
* ↑ Highsmith, James A. Agile Software Development Ecosystems (en anglès). Addison-Wesley Professional, 2002, p. 251–253. ISBN 978-0-201-76043-9.
* ↑ Nyce, Caroline Mimbs. «The Winter Getaway That Turned the Software World Upside Down» (en anglès). The Atlantic, 08-12-2017. [Consulta: 25 novembre 2022].
* 1 2 Wong, Michael. Corporate Agility: Insights on Agile Practices for Adaptive, Collaborative, Rapid, and Transparent Enterprises (en anglès). John Wiley & Sons, 2020-09-10. ISBN 978-1-119-65221-2.
* ↑ Denning, Steve. «What Is Agile?» (en anglès). Forbes. [Consulta: 30 novembre 2022].
* ↑ Project Management Annual Conference 2021, <https://www.youtube.com/watch?v=kTPkR8y8aF0>. Consulta: 13 febrer 2023
* ↑ «Universidad Champagnat» (en castellà). [Consulta: 12 maig 2023].